stanford-oval/wikipedia huggingface dataset:
SHOK
SHOK:in perustaminen

SHOK muodostuu yritysten ja tutkimusorganisaatioiden yhteisesti omistamasta tutkimusorganisaatiosta. Jokaisen SHOK:n toiminnasta vastaa voittoa tavoittelematon osakeyhtiö, jonka osakkaita ovat kyseisen SHOK:in aihealueen keskeiset yritykset, yliopistot ja tutkimuslaitokset . Osakeyhtiön osakkaat laativat SHOK:n tutkimusstrategian ja  päättävät sen toteuttamisesta. Myös muut tahot voivat osallistua SHOK:n tutkimusohjelmiin ja hankkeisiin.
SHOK:in perustaminen > Tausta

SHOKien taustalla on tiede- ja teknologianeuvoston 27. kesäkuuta 2006 hyväksymä raportti strategisen huippuosaamisen keskittymien ja kansallisten infrastruktuurien kehittämisestä . Raportin mukaan Suomeen perustetaan kansainvälisiä tieteen, teknologian ja innovaatiotoiminnan strategisen huippuosaamisen keskittymiä elinkeinoelämän ja yhteiskunnan tulevaisuuden kannalta keskeisille osaamisen aloille.
SHOK:in perustaminen > Rahoitus

Julkiset rahoittajat kuten Tekes ja Suomen Akatemia ovat sitoutuneet SHOK:n pitkäjänteiseen rahoitukseen. Tekes on SHOK:n julkinen päärahoittaja. Tekesin kaikesta rahoituksesta suunnataan keskittymiin noin 20 prosenttia.
SHOK:t vastaavat Euroopan komission 7. puiteohjemassa perustettujen European Technology Platformien temaattisia Joint Technology Initiative -projekteja, jotka pyörittävät yritysten ja komission rahoituksella alansa ohjelmia. Projektien pituus kasvaa jopa yli seitsemään vuoteen. SHOK:n aikajänne on noin 5-10 vuotta.
Perustetut SHOK:it > Biotalous

Finnish Bioeconomy Cluster FIBIC Oy kehittää suomalaista bioteollisuutta. Sen toimitusjohtaja on Christine Hagström-Näsi.
Perustetut SHOK:it > Rakentaminen

RYM Oy kehittää rakennusteollisuutta. Sen toimitusjohtaja on Ari Ahonen.
Perustetut SHOK:it > Energia ja ympäristö

CLEEN Oy (Cluster for Energy and Environment) on energia- ja ympäristöalan yritysten sekä tutkimuslaitosten vuonna 2008 yhdessä perustama SHOK . CLEEN Oy:n tehtävänä on koota suomalaista energia- ja ympäristöalan huippuosaamista entistä kilpailukykyisemmiksi kokonaisuuksiksi. CLEEN Oy:llä on omistajina kansainvälisiä yrityksiä, jotka harjoittavat Suomessa huomattavaa energia- ja ympäristöalan T&K –toimintaa sekä kansallisesti merkittävimmät tutkimusyhteisöt.
Perustetut SHOK:it > Metallituotteet ja koneenrakennus

FIMECC Oy on metallituotteet ja koneenrakennus -alan yritysten sekä tutkimuslaitosten vuonna 2008 yhdessä perustama strategisen huippuosaamisen keskittymä (SHOK). Yhtiö toimii tieteen, teknologian ja innovaation keskittymänä Suomen metalliteollisuuden ja koneenrakennuksen aloilla. FIMECC Oy:n tehtävänä on edesauttaa kone- ja metalliteollisuuden uudistumista.
Perustetut SHOK:it > Terveys ja hyvinvointi

SalWe Oy on Espoossa kotipaikkaansa pitävä voittoa tavoittelematon terveyden ja hyvinvoinnin palveluyritys, joka perustettiin vuonna 2009 strategisen huippuosaamisen keskittymäksi (SHOK) koordinoimaan toimialan tutkimusohjelmia. Tavoitteena on rakentaa yhteistä osaamista ja kansainvälistä liiketoimintaa yritysten ja tutkimustahojen yhteistyöllä.
Perustetut SHOK:it > Tieto-ja viestintäteollisuus

DIGILE Oy on Espoossa kotipaikkaansa pitävä tieto- ja viestintäteollisuuden palveluyritys, joka perustettiin vuonna 2008 ensin nimellä Tivit Oy, strategisen huippuosaamisen keskittymäksi koordinoimaan toimialan tutkimusohjelmia.
SHOK-toiminnan arviointi

Yritys- ja tutkimusosapuolet ovat pääosin olleet tyytyväisiä SHOK-toimintaan . Kattavimmissa selvityksissä SHOK:eihin osallistuneet yritykset ovat toivoneet SHOK:eilta selkeämpiä tavoitteita ja kansainvälisyyttä . Kritiikkiä on esitetty siitä, että näkyviä tuloksia ei ole vielä tarpeeksi . Toisaalta SHOK:ien aikajänne on 5-10 vuotta, joten monia konkreettisia tuloksia on syytä odottaakin vasta myöhäisemmässä vaiheessa.
Keväällä 2012 SHOK:ien toiminnasta suoritetaan laajempi arviointi . Se kritisoi energia- ja ympäristöalan ja rakennetun ympäristön SHOK:eja liian laajasta tutkimusohjelmasta ja väitti, että sama tutkimus syntyisi ilman SHOK:iakin. Raportissa kiinnitettiin huomiota, että metsäteollisuuden kiinnostus biotalous-SHOK:iin hiipuu ja tieto- ja viestintäteollisuuden SHOK:ista puuttuvat terävyys ja kunnianhimo, mutta toisaalta metallituotteiden ja koneenrakennuksen SHOK on lisännyt alan tutkimustoimintaa ja terveys- ja hyvinvointialan osalta SHOK on lisännyt alan verkostoitumista.
Aiheesta muualla

SHOKien yhteissivu
Strategisen huippuosaamisen keskittymät Tekesin sivuilla
Finnish Bioeconomy Cluster FIBIC Oy
CLEEN Oy
FIMECC Oy (Arkistoitu – Internet Archive)
SalWe Oy
DIGILE Oy
RYM-SHOK Oy (Arkistoitu – Internet Archive)
EK[vanhentunut linkki]
BUTS:n  seminaari, Tutkimusrahoitusta keskitetään uusiin SHOK -kuvioihin[vanhentunut linkki], Julkaistu 23.04.2008, Online julkaisu
Mikä on SHOK, Terveysportti.fi
Caymansaarten lippu

Caymansaarten lippu
Lippu ennen vuotta 1999.
Caymansaarten lippu on Caymansaarten tunnus. Lipun mittasuhteet ovat 1:2. Lippu on otettu käyttöön 14. toukokuuta 1958. Lipussa on sinisellä pohjalla Britannian lippu ja saarten vaakuna. Vaakunassa on teksti ”He hath founded it upon seas” (Hän perusti sen merten päälle), mikä kunnioittaa saarten alkuperää. Vaakunassa on myös kolme tähteä, jotka kuvaavat Caymansaarten kolmea saarta. Vaakunassa on myös kilpikonna, ananas ja leijona.
Ennen vuotta 1999 vaakuna oli lipussa pienempänä ja sijoitettuna valkoiseen ympyrään. Vaikka lipun uusi versio on virallistettu vuonna 1999, Caymansaarten hallituksen verkkosivuilla virallisena lippuna esitellään vanha versio. Myös Caymansaarten olympiajoukkue käytti lipun vanhaa versiota muun muassa Lontoon olympialaisissa 2012.
Muut liput

Caymansaarten kauppalipussa on samat tunnukset kuin kansallislipussa, mutta pohjan väri on punainen. Lisäksi Caymansaarten kuvernöörillä on oma lippunsa, Yhdistyneen kuningaskunnan lippu, jonka keskelle on sijoitettu seppeleen reunustamaan valkoiseen ympyrään Caymansaarten vaakuna.
Caymansaarten kauppalippu
Caymansaarten kuvernöörin lippu
Avialae

| Avialae |
| --- | --- |
 Sinisorsa (Anas platyrhynchos) lennossa
 Myöhäisjurakausi - Nykyaika (Holoseeni) 160–0 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  Petokädet Maniraptora
(luokittelematon)::  Avialae  Gauthier, 1986
Katso myös
   Avialae Wikispeciesissä   Avialae Commonsissa 
Infobox OKNimi-testi OK: 
Avialae on Jacques Gauthierin vuonna 1986 määrittelemä kladi, jota eräät pitävät lintujen (Aves) synonyyminä. Se sisältää kaikki linnut, sekä niille lähintä sukua olleet petokätiset dinosaurukset, vaikkakin vaihtoehtoisia määritelmiä käytetään termistä.
Archaeopteryx lithographica, jurakauden lopulta Solnhofenin kalkkikivestä Saksasta, on vanhin tunnettu aviali joka mahdollisesti omasi lentokyvyn. Sitäkin vanhempia jäseniä on kuitenkin löydetty Tiaojishanin muodostumasta Myöhäiseltä jurakaudelta Kiinasta, ajoitettu 160 miljoonan vuoden taakse.
Kevyt osasto 10 (jatkosota)

Kevyt osasto 10 (KevOs 10) oli jatkosodan aikainen kolmen jalkaväkikomppanian muodostama joukko-osasto, joka kuului 11. divisioonaan.
Perustaminen

Kevyt Osasto 10:n perusti Keski-Pohjanmaan Sotilaslääniin kuulunut Sisä-Suomen suojeluskuntapiiri 17. kesäkuuta 1941 alkaen Kannonkoskella ja Kivijärvellä. Perustamisen jälkeinen osaston vahvuus oli 594 miestä, mikä jäi määrävahvuudesta kolmella miehellä. Puolustusvoimien materiaalitilanne oli sodan alkaessa huomattavasti talvisodan aikaista parempi, mutta siitä huolimatta ei yksiköiden varustus ollut kaikin osin määrävahvuuksien mukainen. Kevyet osastot pyrittiin kuitenkin varustamaan liikkuvina yksiköinä mahdollisimman hyvin.
Perustamisen jälkeen osasto siirtyi pyörin ja autoin Saarijärven kautta Suolahteen, mistä se siirrettiin rautateitse 24.6.1941 alkaen Liperiin.
Yksiköt

Esikuntakomppania (EK/KvOs10), perustettiin Kannonkoskella asuneista reserviläisistä
1. Komppania (1./KevOs 10) päällikkönään luutnantti Rabbe Tengström, perustettiin Kannonkoskella asuneista reserviläisistä
2. Komppania (2./KevOs 10) päällikkönään luutnantti Reino Västi, perustettiin Kinnulassa asuneista reserviläisistä
Konekiväärikomppania (KKK/KevOs 10), päällikkönään kapteeni Martti Keitanen, perustettiin Kivijärvellä asuneista reserviläisistä
Komentaja(t)

Kevyen osaston komentajina olivat:
Kapteeni Erkki Väänänen 16.6. - 14.7.1941
Kapteeni Jukka Sammalkorpi 14.7.1941. - 1.3.1942
Ratsumestari Ossi Rajasaari 1.3. - 16.6.1942
Kapteeni Aarre Salonen 16.6. - 16.7.1947
Tappiot

Kaatuneita 91
Lakkauttaminen

Kevyt osasto 10 lakkautettiin 16. heinäkuuta 1942, jolloin henkilöstön vanhimmat ikäluokat, 96 miestä, kotiutettiin ja nuoremmat siirrettiin pääosin jalkaväkirykmentti 8:ään, rajajääkäripataljoona 4:ään ja 30. tykkikomppaniaan.
Maria (kuunari)

| Maria |
| --- | --- |
Tyyppi:  Kuunari
Lippuvaltio:   Suomi
Kotipaikka:  Oulu
Omistaja:  Carl E. Junnelius
Aiemmat omistajat:  F. J. Franzén
Rakennustelakka:  Haukipudas
Vesillelasku:  1844
Status:  haaksirikko  1852
Maria oli suomalainen kaksimastoinen kuunari, joka haaksirikkoutui myrskyssä vuonna 1848.
Alkuvaiheet

Maria rakennettiin vuonna 1852 Oulussa laivavarvilla. Alus oli kaksimastoinen tasasaumainen puukuunari, jonka pituus oli 59 ja leveys 20 jalkaa ja kantokyky 35 lästiä. Aluksessa ei koskaan käytetty konevoimaa. Aluksen omisti F. J. Franzén vuosina 1844-1847 ja Carl E. Junnelius vuosina 1847-1850. Alus kuljetti etupäässä Nybyn lasitehtaan ikkunalasia. Paluulastina se toi vientitavaroita Suomeen. Laivan kapteeneina toimivat Erik Liljebäck (1844), Simon  P. Kranck (1845), C. E. Junnelius (1846-1848), J. J. Ömanson (1848), Johan Byström (1849) ja Johan Simulin (1850). Alus kävi Tukholmassa, Lyypekissä, Amsterdamissa ja Rostockissa.
Onnettomuus

9. marraskuuta 1848 Maria lähti Tukholmasta matkalleen kohti Oulua. Kova myrsky yllätti aluksen, ja se ajoi karille Bjurön luona, Skellefteån eteläpuolella, saaden pohjakosketuksen. Laivan vuotava hylky upposi karin läheisyyteen. Miehistö nousi pelastusveneisiin, ja kapteeni Simulin jäi viimeiseksi laivan kannelle. Iso aalto pyyhkäisi Simulinin mereen, ja hän katosi aallokkoon. Laivan muu miehistö pelastui onnettomuudesta.
Lautela

Lautelan kylän keskustaa yhdystien 2410 varressa.
Lautela on kylä Somerolla. Kylän väkiluku vuonna 2011 oli 110, mikä teki siitä Someron 47 varsinaisesta kylästä väkiluvultaan kahdenneksikymmenenneksikolmanneksi suurimman. Lautelan naapurikyliä ovat Somerolla Terttilä ja Kaskisto. Salon puolella Kiikalassa naapurikyliä ovat Hirvelä, Rekijoki ja  Satakoski. Lautela on vanhastaan kuulunut viereisen Terttilän kyläkeskuksen vaikutusalueeseen, ja Lautelasta käytiin vuoteen 2016 asti koulua vuonna 1895 perustetussa Terttilän koulussa.
Liikenne

Lautelan kautta kulkevat Somerolta Kiikalaan johtava yhdystie 2410 (osoiteniminä Somerolla Terttiläntie ja Lautelantie) sekä siihen Perttelin suunnasta yhtyvä yhdystie 2403 (osoitenimenä Somerolla Terttiläntie).
Luonto

Lautelan halki virtaa naapurikylän Terttilän suunnasta Uskelanjokeen Kiikalan puoleisessa naapurikylässä Rekijoella yhtyvä Uskelanjoen latvahaara Terttilänjoki.
Historia > Lääni- ja seurakuntajaon muutoksia

Historialtaan Lautela on yhdessä eteläsomerolaisen naapurikylänsä Terttilän, Somerniemen Kaskiston, Suojoen ja Mäyrämäen sekä lounaissomerolaisten Talvisillan, Häntälän, Syvänojan ja Kerkolan kanssa yksi niistä kylistä, jotka vuonna 1492 siirrettiin Uskelan seurakunnasta osaksi Someroa lähiseurakuntien alueita järjesteltäessä. Vuoteen 1870 nämä kylät olivat kirkollisesti osa Someron seurakuntaa mutta kuuluivat edelleen hallinnollisesti Turun ja Porin lääniin, kunnes lääninrajat vuonna 1870 koko Suomessa yhtenäistettiin seurakuntarajojen kanssa, ja kylistä tuli myös hallinnollisesti osa Hämeen lääniä muun Someron tavoin.
Historia > Kylän alueen muutoksia

Kun isonjaon yhteydessä vuonna 1805 oli perustettu Lautelan kylän takamaalle Kiikalan rajalle Lähijoen ja Leikkilän uudistalot, muodostettiin nämä vuonna 1841 uudeksi Satakoski-nimiseksi kyläksi. Kun muu osa Etelä-Somerosta vuonna 1870 siirrettiin Turun ja Porin läänistä Hämeen lääniin, jätettiin Lautelasta vuonna 1841 erotettu Satakosken kylä osaksi Turun ja Porin lääniä ja siitä tuli samalla myös kirkollisesti osaksi Kiikalaa.
Historia > Talojen ja kulttuuriympäristön historiaa

Isossajaossa Lautela oli samaa jakokuntaa viereisen Terttilän kylän kanssa. Lautelan kylän kantatataloja isonjaon ajankohtana ovat olleet Räyhä, Mattila, Heikkilä, Niku, Paakka ja Pentti. Lisäksi isossajaossa 1805 muodostettiin kruunun uudistaloiksi edellä mainitut Lähijoki ja Leikkilä, jotka sittemmin siirrettiin osaksi Kiikalaa.
Lautelan kylän kantataloista kylän historiallisella tontilla nykyisen Terttiläntien varrella sijaitsee edelleen maisemallisesti ja historiallisesti merkittävä Räyhän talo. Kauemmas kylätontilta siirtyneitä, vielä olemassa olevia kylän vanhoja kantataloja ovat maisemallisesti ja  rakennus- ja kulttuurihistoriallisesti merkittävän kokonaisuuden muodostava Mattila, maisemallisesti ja paikallishistoriallisesti merkittäväksi arvioitu Kylä-Pentti, historiallisesti ja maisemallisesti merkittävän, hyvin säilyneen kokonaisuuden muodostava Tuohimäki sekä Paakan osatalo Vähä-Paakka. Taloista Tuohimäki eli Tuohi-Pentti on erotettu Pentistä 1800-luvulla, ja siihen on yhdistetty 1910-luvulla puolet Nikusta ja isompi puolisko Paakasta. Kylä-Penttiin liitettiin ainakin 1890-luvulla Heikkilä. Nikun toinen puolikas on nimeltään Uutela.
Nähtävyyksiä

Lautelassa käytiin osana Suomen sisällissotaa vuonna 1918 Lautelan taistelu. Sen muistoksi pystytettiin vuonna 1939 Lautelan taistelun muistomerkki, jossa olevan reliefin on suunnitellut kuvanveistäjä Felix Nylund.
Odin (sarjakuvahahmo)

| Odin |
| --- | --- |
 Mahtava Odin Walt Simonsonin kuvittamana
Luoja(t):  Viikinkijumala Odinista luoneet Stan Lee ja Jack Kirby
Kustantamo:  Marvel
Ensiesiintyminen:  Journey into Mystery #85
Henkilötiedot
Oikea nimi:  Odin Borinin poika
Status:  Oletettavasti kuollut
Pituus:  205 cm
Paino:  295 kg
Ryhmäsidokset:  Asgardin jumalat
Edelliset ryhmäsidokset:  Ei ole
Henkilöllisyydet:  Kaikki-isä, Woden, Wotan, Vaeltaja-Wulf
Voimat:  Suunnaton fyysinen voima, nopeus ja kestävyys, miltei haavoittumaton, epätavallisen pitkä elinikä. Loputon mystinen voima, jolla Odin voi tehdä miltei mitä tahansa.
Suhteet
Sukulaiset:  Buri (eli Tiwaz, isoisä), Bor (isä, luultavasti kuollut), Bestia (äiti, luultavasti kuollut), Vili & Ve (veljiä, luultavasti kuolleita), Frigga (vaimo), Thor & Vidar (poikia), Loki (ottopoika), Sigyn (entinen miniä).
Odin on Marvel-kustantamon luoma sarjakuvahahmo, ukkosenjumala Thorin isä. Skandinaavisessa mytologiassa Odin on aasojen hallitsija ja kaikkien jumalten ylijumala Asgardissa.
Marvel-kustantamo on perustanut oman hahmonsa myyttiseen Odiniin mutta ottanut samalla tiettyjä vapauksia joita ei mytologiasta löydy. Sarjakuvassa Odin on valtavan voimakas toisesta ulottuvuudesta kotoisin oleva olento, joka hallitsee muita "jumalia" toisessa ulottuvuudessa jota kutsutaan Asgardiksi. 
Hahmon loivat Stan Lee ja Jack Kirby. Odinin ensiesiintyminen tapahtui Journey into Mystery-lehden numerossa 85.
Voimat ja varusteet

Odinilla on lukuisia yli-inhimillisiä kykyjä jotka ovat kuitenkin tunnusomaisia asgardilaisille. Odin on yliluonnollisen vahva ja nostaa noin 60 tonnia (tavallinen asgardilainen kykenee nostamaan noin 30 tonnia). Parhaimmassa iässään Odin kykeni nostamaan jopa 100 tonnia.
Odin on hyvin pitkäikäinen ja ikääntyy paljon hitaammin kuin maapallon ihmiset. Odin ei kuitenkaan ole kuolematon. Hän on äärettömän kestävä fyysisille vaurioille eikä voi kuolla kuin molekyylitason totaalisella tuhoutumisella. Mystinen energia parantaa hänet mahdollisista vammoista, sairauksista ja maitohapoista joita Odin ei lainkaan tuota.
Odin hallitsee valtavaa energianlähdettä Odinvoimaa jota hän voi manipuloida lukuisin eri tavoin. Hän kykenee hetkellisesti nostamaan omia voimiaan suuremmiksi, ampua voimakkaita energiaiskuja, siirtyä teleportaatiolla paikasta tai ulottuvuuksista toiseen, antaa olennoille tai esineille yli-inhimilliset voimat etc. Toisin kuin fyysinen voimakkuus, Odinin kyky manipuloida Odinvoimaa on vain kasvanut ajan myötä. Ei ole tiedossa, onko Odinvoima johdannainen Kosmisesta Voimasta.
Odinilla on valtavasti tietoa muinaisista salatieteistä. Hän on myös erinomainen lähitaistelija ja tuhansien vuosien sodankäynnit ovat muovanneet hänestä mestaritaktikon.
Odin käyttää taisteluissa apunaan Gungniria, lumottua keihästä. Keihäs on taottu myyttisestä uru-metallista, joka on käytännössä tuhoutumatonta. Kuten Thorin vasara Mjölnirkin, myös Gungnir palaa heittäjänsä käteen. Erään kerran Odin heitti keihäänsä kiinni seinään, josta edes voimallinen Herkules ei saanut sitä irti.
Vasta Odinin käskystä keihäs irtosi ja lensi takaisin omistajansa käteen. Odin käyttää keihästä myös oman voimansa kanavoimiseen, yleensä voimakkaiden energiaiskujen muodossa. Tähän tarkoitukseen Odin kuitenkin käyttää mieluummin Kaikkeuden Spektriä, Thrudstokia. Näiden aseiden lisäksi Odin suosii lähitaistelussa miekkaa, jolla ei kuitenkaan tunnu olevan mitään erityisiä voimia.
Bifrost, sateenkaarisilta joka yhdistää Asgardin ja Maan on myös Odinin luoma.
Voimat ja varusteet > Rajoitukset

Vaikka Odin väittääkin olevansa kaikkivoipa, hänellä on rajansa. Hän ei kykene matkustamaan ajassa ilman apua. Hän ei voi luoda elämää tyhjästä. Odin kykenee pidättelemään kuolleen sielua siirtymästä tuonpuoleiseen vain valtavilla ponnistuksilla.
Odinin valtava voimakin kuitenkin kukistui (ja vaikka hänellä oli apunaan kaikkien asgardilaisten elämänenergia) Celestiaalien edessä. Silloin tällöin Odinin on myös vajottava ns. Odinuneen, joka lataa hänen voimansa. Tällöin hän on kuitenkin haavoittuvainen ja unensa ajan kuolevainen. Odinunen pituus vaihtelee; joskus se vaatii vain yhden yön, joskus enemmän kuin viikon (yleisesti se kuitenkin on yksi yö vuodessa).
Odin muissa medioissa

Odin esiintyy videopelissä Marvel: Ultimate Alliance tärkeänä NPC-hahmona. Tohtori Doom onnistuu Pahuuden Mestarien avulla varastamaan Odinvoiman itselleen ja pelaajan tehtävä on Marvel-universumin sankareita kontrolloiden palauttaa voima Odinille. Pelissä Odinia ei kuitenkaan koskaan tavata kunnolla, useimmiten hänen äänensä kuuluu.
Odin muissa medioissa > Elokuva

Anthony Hopkins näyttelee Odinia Marvel Cinematic Universen elokuvissa:
Odin teki ensiesiintymisensä vuonna 2011 elokuvassa Thor. Hän oli yli tuhat vuotta sitten saanut aselevon asgardilaisten sekä Jotunheimin jääjättiläisten välille viemällä näiltä Muinaisten talvien lippaan ja adoptoinut Lokin tehdäkseen kasvattaakseen tästä Jotunheimin kuninkaan, kun taas Thorista tulisi Asgardin kuningas. Mutta hän joutui vuosia myöhemmin karkottamaan Thorin maahan, koska tämä aiheutti kärsimättömyyksissään aselevon päättymisen, ja Asgardin kuninkuutta himoitseva Loki halusi Asgardin itselleen.
Hopkins palasi Odinin rooliin vuonna 2013 elokuvassa Thor: The Dark World. Hän tuomitsi Lokin elinikäiseen vankeuteen rikoksistaan Asgardissa ja Maassa. Aluksi hän vastusti jyrkästi Jane Fosterin tuomista Asgardiin ennen kuin selvisi, että pimeähaltioiden ase, Aether, oli asettunut Fosterin kehoon. Ja kun pimeähaltiat surmasivat Odinin vaimon Friggan, Odin halusi mieluummin pysyä Asgardissa ja taistella viimeiseen mieheen asti, kun taas Thor ja Jane vapauttavat Lokin ja voitavat pimeähaltiat. Mutta näiden tapahtumien kautta Loki lavasti kuolemansa ja otti salaa Odinin paikan esiintyäkseen hänenä.
Hopkins palasi Odinin rooliin vielä vuonna 2017 elokuvassa Thor: Ragnarök. Oltuaan muutaman vuoden karkotettuna Maassa hän kuoli vanhuuteen. Hän paljasti ennen kuolemaansa, että hänellä oli esikoistytär nimeltä Hela, joka nyt vapautui vankilastaan. Myöhemmin Asgardin alkuperäiset seinäkuvat sekä Helan kertomus paljastivat, että ennen ryhtymistään hyväntahtoiseksi hallitsijaksi, Odin oli muodostanut yhdeksän maailmaa nykyiseen muotoonsa väkivaltaisin keinoin, Helan toimiessa hänen "pyövelinään". Mutta Odin oli vanginnut Helan tämän liian vallanhimon vuoksi ja hävittänyt historiasta kaikki maininnat Helasta.
Triviaa

Amerikkalaisessa Earth X-kirjassa (joka ei kuitenkaan kuulu normaaliin Marvel-universumin jatkumoon) spekuloitiin Odinin ja muiden asgardilaisten olevan voimakkaita avaruusolentoja, jotka ihmisten psyykkisen energian vaikuttamina muuttivat vuosituhansia sitten olomuotoaan vastaamaan ihmisten uskonnollisia idoleita. Siksi esimerkiksi Celestiaalit saivat kirjassa asgardilaiset vakuuttumaan siitä, etteivät he olleetkaan jumalia ja näin jokainen asgardilainen vain kuoli pois.
Odin demonstroi voimiaan taistelussa valtavan voimakasta tulidemoni Surturia vastaan Kaikkeuden Spektrin avulla.
Jalo (priki)

| Jalo |
| --- | --- |
Tyyppi:  Priki
Lippuvaltio:   Suomi
Kotipaikka:  Oulu
Rakennustelakka:  Oulu
Vesillelasku:  1857
Tekniset tiedot
Uppouma:  220 t
Jalo oli Oulussa vuonna 1857 valmistettu kauppa-alus, tyypiltään priki.
Alkuvaiheet

Jalon pituus oli 93,3 ja leveys 27,5 jalkaa. Aluksen uppouma oli 120 lästiä.  Alus oli vakuutettu vuonna 1859 Suomen merivakuutusyhdistyksessä 12.500 hopearuplasta ja vuonna 1863 24.000 markasta. Laivan omistajina toimi huosina 1857-1866 yhtiö (yhtiön asiakirjat tuhoutuneet, joten nimi ei käy selville), jonka osakkaina olivat laiva- ja tervaporvari Carl E. Junnelius (1857-1860), H. E. Höckert, C. H. Messman, Karl Ranberg ja C. G. Lundman. Alus kuljetti pääasiallisesti tervalasteja Oulusta. Kapteeneina toimivat:  A. J Jessberg (1857-1858) , Nils G. Pettersson (1859-1860), Alex Strad (1860-1864) ja J. A. Boman (1864-1866). Alus myytiin vuonna 1866 Kööpenhaminassa 24 tuhannen markkan kauppasummasta
Matkoja

Historian aineistoista käyneet ilmi seuraavat matkakohteet:
1857-1859: Lontoo ja kotimaan satamat
1860-1861: Bimbsy, Konstantinopoli, Odessa, Queenstown, Lontoo,  Swansea
1862: Marseille, Konstantinopoli ja Kööpenhamina
1863-1864: Cardiff ja Liverpool
1865: Bristol ja Kööpenhamina
1866: Cardiff, Barcelona, Torrevieja ja Kööpenhamina (missä laiva myytiin samana vuonna).
Kari Haavisto (valokuvaaja)

Kari Haavisto (17. huhtikuuta 1941 Hämeenlinna − 29. lokakuuta 2007 Hämeenlinna) oli suomalainen mainos- ja arkkitehtuurivalokuvaaja, joka asui pitkään New Yorkissa.
Uransa alkuaikoina Kari Haavisto työskenteli Jussi Pohjakallion valokuvalaboratoriossa sekä Avotakka-lehdessä. Vuonna 1979 hän perusti Ilmari Kostiaisen ja Arto Hallakorven kanssa Suomen suurimpiin ja menestyneimpiin kuuluneen Studio Klikki -mainosvalokuvaamon.
1980-luvun lopulla Kari Haavisto tapasi yhdysvaltalaisen toimittajan Elizabeth Gaynorin, jonka kanssa avioitui ja ryhtyi tekemään sisustus- ja arkkitehtuuriaiheisia kuvateoksia sekä siirtyi asumaan ja työskentelemään New Yorkiin. Heillä on yksi lapsi. Pariskunnan erottua Haavisto palasi Suomeen vuonna 2000, mutta heikentyneen terveydentilan vuoksi ei enää työskennellyt valokuvaajana.
Kirjojen lisäksi Kari Haaviston valokuvia on julkaistu englanninkielisissä aikakauslehdissä kuten House Beautiful, Home, Architectural Digest, World of Interiors, Country Living ja Town and Country.
Teoksia

(yhdessä Elisabeth Gaynorin kanssa)
Finland: Living Design, 1984
Scandinavia: Living Design, 1987
Russian Houses, 1994
Stylish solutions: what you can do about a coffee table – and answers to other decorating dilemmas, 1998
Kraków-luokka

| Kraków-luokka |
| --- | --- |

Tekniset tiedot
Uppouma:  70,3 t
Pituus:  35 m
Leveys:  6 m
Syväys:  0,39 m
Koneteho:  120 bhp
Nopeus:  7,5 solmua
Miehistöä:  29
Aseistus
Meritorjunta:  2 x 75 mm tykkiä 1 x 100 mm haupitsi 4 x 0.3" konekivääriä miinoja
Kraków-luokka oli Puolan merivoimien kahden jokimonitorin muodostama alusluokka.